CELEX: 32016D1811
Language: mt
Date: 2016-10-11 00:00:00
Title: Deċiżjoni ta' Implimentazzjoni tal-Kummissjoni (UE) 2016/1811 tal-11 ta' Ottubru 2016 li temenda l-Anness II tad-Deċiżjoni 93/52/KEE fir-rigward tar-rikonoxximent tal-Provinċja ta' Brindisi fir-Reġjun tal-Pulja fl-Italja bħala uffiċjalment ħielsa mill-bruċellożi (B. melitensis) (notifikata bid-dokument C(2016) 6290) (Test b'rilevanza għaż-ŻEE)

13.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 276/11
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/1811
   tal-11 ta' Ottubru 2016
   li temenda l-Anness II tad-Deċiżjoni 93/52/KEE fir-rigward tar-rikonoxximent tal-Provinċja ta' Brindisi fir-Reġjun tal-Pulja fl-Italja bħala uffiċjalment ħielsa mill-bruċellożi (B. melitensis)
   
      
         (notifikata bid-dokument C(2016) 6290)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/68/KEE tat-28 ta' Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (1), u b'mod partikolari t-Taqsima II tal-Kapitolu 1 tal-Anness A tagħha,
   Billi:
   
               (1)
            
            
               Id-Direttiva 91/68/KEE tiddefinixxi l-kundizzjonijiet tas-saħħa tal-annimali li jirregolaw il-kummerċ tal-annimali ovini u kaprini fl-Unjoni. Din tistabbilixxi l-kundizzjonijiet li permezz tagħhom l-Istati Membri jew ir-reġjuni tagħhom jistgħu jitqiesu bħala uffiċjalment ħielsa mill-bruċellożi.
            
         
               (2)
            
            
               L-Anness II tad-Deċiżjoni tal-Kummissjoni 93/52/KEE (2) telenka r-reġjuni tal-Istati Membri li huma meqjusa bħala uffiċjalment ħielsa mill-bruċellożi (B. melitensis) skont id-Direttiva 91/68/KEE. Il-punt 14 tal-Artikolu 2 tad-Direttiva 91/68/KEE jiddefinixxi t-terminu “reġjun” għall-Italja bħala parti minn dak l-Istat Membru li, inter alia, tinkludi minn tal-inqas provinċja waħda.
            
         
               (3)
            
            
               L-Italja ressqet quddiem il-Kummissjoni dokumentazzjoni li turi konformità mal-kundizzjonijiet stabbiliti fid-Direttiva 91/68/KEE, biex il-Provinċja ta' Brindisi fir-Reġjun tal-Pulja tiġi rikonoxxuta bħala uffiċjalment ħielsa mill-bruċellożi (B. melitensis). Wara evalwazzjoni tad-dokumentazzjoni mressqa mill-Italja, il-Provinċja ta' Brindisi fir-Reġjun tal-Pulja għandha tiġi rikonoxxuta bħala uffiċjalment ħielsa mill-bruċellożi (B. melitensis).
            
         
               (4)
            
            
               Għalhekk, l-annotazzjoni tal-Italja fl-Anness II tad-Deċiżjoni 93/52/KEE għandha tiġi emendata skont dan.
            
         
               (5)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness II tad-Deċiżjoni 93/52/KEE huwa emendat f'konformità mal-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-11 ta' Ottubru 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 46, 19.2.1991, p. 19.
   
      (2)  Id-Deċiżjoni tal-Kummissjoni 93/52/KEE tal-21 ta' Diċembru 1992 li tieħu nota tal-konformità ta' ċerti Stati Membri jew reġjuni mal-kundizzjonijiet li jirrigwardaw il-bruċellożi (B. melitensis) u li tagħtihom l-istatus ta' Stat Membru jew reġjun uffiċjalment ħieles mill-marda (ĠU L 13, 21.1.1993, p. 14).
   
      ANNESS
      Fl-Anness II tad-Deċiżjoni 93/52/KEE, l-annotazzjoni tal-Italja tinbidel b'dan li ġej:
      “Fl-Italja:
      
                  —
               
               
                  Ir-Reġjun tal-Abruzzo: Il-Provinċja ta' Pescara,
               
            
                  —
               
               
                  Il-Provinċja ta' Bolzano,
               
            
                  —
               
               
                  Ir-Reġjun tal-Emilja-Romanja,
               
            
                  —
               
               
                  Ir-Reġjun tal-Friuli-Venezia Giulia,
               
            
                  —
               
               
                  Ir-Reġjun tal-Lazjo,
               
            
                  —
               
               
                  Ir-Reġjun tal-Liguria,
               
            
                  —
               
               
                  Ir-Reġjun tal-Lombardija,
               
            
                  —
               
               
                  Ir-Reġjun tal-Marche,
               
            
                  —
               
               
                  Ir-Reġjun tal-Moliże,
               
            
                  —
               
               
                  Ir-Reġjun tal-Pjemonte,
               
            
                  —
               
               
                  Ir-Regjun tal-Pulja: Il-Provinċja ta' Brindisi,
               
            
                  —
               
               
                  Ir-Reġjun ta' Sardenja,
               
            
                  —
               
               
                  Ir-Reġjun tat-Toskana,
               
            
                  —
               
               
                  Il-Provinċja ta' Trento,
               
            
                  —
               
               
                  Ir-Reġjun tal-Umbrija,
               
            
                  —
               
               
                  Ir-Reġjun tal-Valle d'Aosta,
               
            
                  —
               
               
                  Ir-Reġjun tal-Veneto.”